cyanic-selkie/wikianc huggingface dataset:
பாதரச செலீனைடு
பாதரச செலீனைடு (Mercury selenide) என்பது HgSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசமும் செலீனியமும் சேர்ந்து அடர் சாம்பல் நிறத்தில் இது படிகத் திண்மமாக உருவாகிறது. அரை உலோகமான இது இசுபேலரைட்டு கட்டமைப்பில் 0.608 நானோமீட்டர் என்ற அணிக்கோவை மாறிலி மதிப்பை பெற்றுள்ளது. பாதரச செலீனைடு பின்வரும் வேதிச் சேர்மங்களையும் குறிக்கலாம்: HgSe2 மற்றும் HgSe8. HgSe கண்டிப்பாக பாதரசம்(II) செலீனைடைத்தான் குறிக்கும். இயற்கையில் டைமானைட்டு என்ற கனிமமாக பாதரச செலீனைடு தோன்றுகிறது.
மற்ற II-VI குழு சேர்மங்களுடன் சேர்ந்து பாதரச செலீனைடின் கூழ்ம மீநுண்படிகங்கள் உருவாகும்.
நச்சுத்தன்மை
பாதரச செலீனைடு இதன் கரையாத தன்மையால் உட்கொள்ளப்படாத வரை நச்சுத்தன்மையற்றதாகும். நச்சுத்தன்மை வாய்ந்த ஐதரசன் செலீனைடு புகை இது அமிலங்களுடன் வினைபடும்போது உருவாகலாம். ஒப்பீட்டளவில் HgSe ஒரு நிலையான சேர்மமாகும். அடிப்படையான பாதரசம் அல்லது பல கரிமவுலோக பாதரச சேர்மங்களைக் காட்டிலும் இது குறைவான நச்சுத்தன்மை கொண்டது. செலீனியம் பாதரசத்துடன் கலக்கும் திறன், அதிக பாதரச அளவு இருந்தாலும் ஆழ்கடல் மீன்களில் பாதரச நச்சுத்தன்மை இல்லாததற்கு ஒரு காரணமாகும்.
புற இணைப்புகள்
பகுப்பு:பாதரச சேர்மங்கள் பகுப்பு:செலீனைடுகள்
உள்ளம் கொள்ளை போகுதடா (தொலைக்காட்சித் தொடர்)
உள்ளம் கொள்ளை போகுதடா திங்கள் முதல் வெள்ளி வரை இரவு 7 மணிக்கு ஒளிபரப்பான ஒரு காதல் நெடுந்தொடர். தலைப்பே கவிதையாய் அமைந்திருப்பதைப்போல கதையும் காதல் கதைதான் என்கின்றனர் இந்த தொடர் தயாரிப்பாளர்கள். இந்தத் தொடருக்கான பாடலை நா. முத்துக்குமார் எழுதியுள்ளார். சுவேதா மோகன் பாடியுள்ளார்.இத்தொடரின் மறு ஒளிபரப்பு இரவு 10:00 மணிக்கும், அடுத்த நாள் மதியம் 1:30 மணிக்கும் ஒளிபரப்பானது.
வெளி இணைப்புகள்
பகுப்பு:சோனி தொலைக்காட்சி நிகழ்ச்சிகள் பகுப்பு:பாலிமர் தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2012 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎ பகுப்பு:2012 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த இந்தியத் தொலைக்காட்சி நிகழ்ச்சிகள்
மேற்பனைக்காடு
மேற்பனைக்காடு என்பது இந்தியாவில் தமிழ்நாடு மாநிலத்தின் புதுக்கோட்டை மாவட்டத்தில் உள்ள அறந்தாங்கி ஒன்றியத்தின் கீழ் செயல்படும் ஊராட்சி அமைப்பாகும்.
References
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வசந்த பைரவி
வசந்தபைரவி, 72 மேளகர்த்தாச் சக்கரத்தில் 3வது சக்கரமாகிய அக்னியின் 2வது இராகம் வகுளாபரணத்தின் ஜன்யமாகும்.
இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம்,சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
வெளியிணைப்புகள்
பகுப்பு:வகுளாபரணத்தின் ஜன்னிய இராகங்கள்
யானைப் பொறி
சதுரங்க விளையாட்டில் யானைப் பொறி (Elephant Trap) என்பது வெள்ளைக் காய்களுடன் விளையாடும் ஆட்டக்காரர் கருப்பு ஆட்டக்காரரின் ஒரு சிப்பாயைக் கைப்பற்ற ஆசைப்பட்டு தன்னுடைய ஒரு காயை கூடுதலாக இழந்து தவிக்கும்  தவறான முயற்சியாகும். இப்பொறி பிரபலமான சதுரங்கத் திறப்பு ஆட்டமான இராணியின் பலியாட்டம் நிராகரிப்பு திறப்பு வகையில் நிகழ்கிறது. இந்த எளிய பொறியில் பொதுவாக ஆயிரக்கணக்கான தொழில்முறை சதுரங்க விளையாட்டு வீரர்களும் வீழ்ந்திருக்கிறார்கள். கார்ல் மேயட் மற்றும் டேனியல் ஆர்விட்ச்சு இடையில் 1848 ஆம் ஆண்டு பெர்லினில் நடைபெற்ற ஆட்டம் இப்பொறியில் வீழ்ந்த ஆட்டமாக முன்னதாகப் பதிவு செய்யப்பட்டுள்ளது .
பொறி
ஒருவேளை வெள்ளை ஒரு சிப்பாய்க்கு ஆசைப்பட்டால் ……,
எதிர்பார்ப்புடன் கருப்பு ஆட்டக்காரர் யானைப் பொறிக்கு வலை விரிக்கிறார்.
'''6... Nxd5! 7. Bxd8 Bb4+''' என்று ஆடுகிறார் (இரண்டாவது படம்)
வெள்ளை ஆட்டக்காரருக்கு தன் இராசாவை முற்றுகையிலிருந்து காப்பாற்றிக்கொள்ள இராணியை இழக்கும் ஒரேஒரு நகர்வு மட்டுமே உள்ளதால் கருப்பு ஆட்டக்காரரால் வெள்ளை ராணியை கைப்பற்ற முடிகிறது.
மேற்கோள்கள்
பகுப்பு :சதுரங்கப் பொறிகள்
தில்லி-லாகூர் சதி
தில்லி-லாகூர் சதி (Delhi-Lahore Conspiracy) அல்லது தில்லி சதிவழக்கு (Delhi conspiracy case) என்பது 1912ல் பிரித்தானிய இந்தியாவின் வைசுராய் ஹார்டிங் பிரபுவைப் படுகொலை செய்ய இந்திய புரட்சியாளர்கள் தீட்டிய திட்டத்தைக் குறிக்கிறது.
1911ல் பிரித்தானிய் இந்தியாவின் தலைநகர் கல்கத்தாவிலிருந்து தில்லிக்கு மாற்றப்பட்டது. இதைக் குறிக்கும் வண்ணம் டிசம்பர் 23, 1912ல் தில்லியில் ஒரு அரசு விழா எடுக்கப்பட்டது. அதில் கலந்து கொள்ள இந்திய வைசுராய் ஹார்டிங் தன் மனைவியுடன் ஒரு யானை அம்பாரியில் அமர்ந்து தில்லியின் முக்கிய சந்தை வீதியான சாந்தினி சவுக் வழியாக வலம் வந்தார். அப்போது அவரது அம்பாரி மீது இந்திய புரட்சியாளர்கள் வெடுகுண்டு ஒன்றை வீசினர். இந்த குண்டுவெடிப்பில் ஹார்டிங்கும் அவர் மனைவியும் காயங்களுடன் தப்பினர், அவர்களது யானைப்பாகன் கொல்லப்பட்டார். வங்காளம் மற்றும் பஞ்சாப் பகுதிகளில் தீவிரமாக செயல்பட்டுவந்த ராஷ் பிஹாரி போஸ் தலைமையிலான புரட்சி இயக்கம் இந்தத் தாக்குதலை மேற்கொண்டது.
வைசுராய் படுகொலை முயற்சி தோற்றபின்னர் போசின் புரட்சி இயக்கத்தை ஒடுக்க காலனிய அரசு பெருமுயற்சி மேற்கொண்டது. போஸ் காலனிய காவல்துறையினரிடமிருந்து தப்பிவிட்டார். இப்படுகொலை தொடர்பாக பசந்த குமார் பிஸ்வாஸ், அமீர் சந்த், ஆவாத் பிகாரி ஆகியோர் கைது செய்யப்பட்டு தூக்கிலிடப்பட்டனர். வைசுராயின் அம்பாரி மீது குண்டை எறிந்தவர் பிஸ்வாஸ் என்று கூறப்பட்டாலும் இன்றுவரை அது உறுதிப்படுத்தப்படவில்லை.
பகுப்பு:1912
பன்னாட்டு நீதித்துறை வல்லுநர்கள் ஆணையம்
பன்னாட்டு நீதித்துறை வல்லுநர்கள் ஆணையம் (International Commission of Jurists, ICJ) என்பது ஓர் அரசு சாரா பன்னாட்டு மனித உரிமைகள் அமைப்பு ஆகும். இவ்வாணையத்தில் முன்னாள் ஐக்கிய நாடுகள் மனித உரிமைகள் ஆணையரும், அயர்லாந்தின் அதிபருமான மேரி ராபின்சன், மற்றும் ஆஸ்திரேலியா, கனடா, தென்னாப்பிரிக்கா உட்படப் பல நாடுகளைச் சேர்ந்த 60 நீதித்துறை வல்லுநர்கள் (நீதிபதிகள், வழக்கறிஞர்கள்) அங்கத்தவர்களாக உள்ளனர்.
சுவிட்சர்லாந்து, ஜெனீவாவில் உள்ள பன்னாட்டு செயலகத்தின் ஆதரவில் இயங்கும் இந்த ஆணையத்தில் பல நாடுகளிலும் இருந்து பல்வேறு சட்ட மரபுசார் நிபுணர்கள் பணியாற்றுகின்றனர். மனித உரிமைகள், மற்றும் சட்ட விதிகளைப் பேணிப் பாதுகாக்க, மேம்படுத்த சட்ட வல்லுனர்களின் பங்கை திரப்படுத்துவதற்கான சட்டவாக்கங்களை இவ்வாணையம் நெறிப்படுத்துகிறது. இதைத்தவிர, இவ்வாணையத்தின் கிளைகள் தேசிய மட்டத்தில் 70 இற்கும் மேற்பட்ட நாடுகளில் இயங்குகின்றன. இவ்வாணையத்திற்கான உறுப்பினர்கள் உலகின் பல்வேறு நாடுகளிலும் இருந்தான வழக்கறிஞர்கள், நீதிபதிகள், சட்டக் கல்விமான்கள், மற்றும் சட்ட மாணவர்கள் போன்றோர் உறுப்பினர்களாகத் தெரிவு செய்யப்படுகின்றனர்.
வெளி இணைப்புகள்
பகுப்பு:மனித உரிமை அமைப்புகள் பகுப்பு:அரசு சார்பற்ற அமைப்புக்கள் பகுப்பு:பன்னாட்டு அமைப்புகள் பகுப்பு:சட்டம் சார் அமைப்புகள்
1974 ஆசிய விளையாட்டுப் போட்டிகள்
ஏழாவது ஆசிய விளையாட்டுப் போட்டிகள், (VII Asian Games) செப்டெம்பர் 1 1974 முதல்  செப்டெம்பர் 16  1974 வரை ஈரான் தெஹ்ரான் நகரில் நடைபெற்றது. இதில் 25 ஆசிய நாடுகளைச் சேர்ந்த சுமார் 3100 வீரர்கள் பங்கேற்றனர். ஏழாவது ஆசிய விளையாட்டுப் போட்டிகளில் 16 விளையாட்டுகள் இடம்பெற்றன.
வரலாறு
1962ஆம் ஆண்டு தொடங்கி, விளையாட்டுகள் பல நெருக்கடிகளால் பாதிக்கப்பட்டன. முதலாவதாக, புரவலன் நாடான இந்தோனேஷியா, அரசியல் மற்றும் மதப் பிரச்சினைகளால் இஸ்ரேல் மற்றும் சீனக் குடியரசு (தைவான்) விளையாட்டில் பங்கேற்க அனுமதி மறுத்தது. இதன் விளைவாக, ஐ.ஒ.சி.(IOC) விளையாட்டுப் போட்டிகளுக்கான அதன் ஸ்பான்சர்ஷிப்பை நீக்கியது மற்றும் ஐ.ஒ.சி. உறுப்பினர்களில் ஒருவராக இந்தோனேசியாவை நிறுத்தியது. ஆசிய கால்பந்து கூட்டமைப்பு (AFC), தடகள கூட்டமைப்புகளின் சர்வதேச சங்கம் (IAAF) மற்றும் சர்வதேச பளுதூக்கும் கூட்டமைப்பு (IWF) ஆகியவையும் விளையாட்டுகளுக்கான தங்கள் அங்கீகாரத்தை நீக்கின.
1970 இல், தேசிய பாதுகாப்பு மற்றும் நிதி நெருக்கடியின் காரணமாக தென் கொரியா விளையாட்டுகளை நடத்தும் திட்டத்தை கைவிட்டது; இருப்பினும், தென் கொரியாவில் இருந்து மாற்றப்பட்ட நிதியைப் பயன்படுத்தி மீண்டும் பாங்காக்கில் விளையாட்டுகளை நடத்துவதற்கு முந்தைய தாய்லாந்து கட்டாயப்படுத்தியது. விளையாட்டு போட்டிகளுக்கு முன்னதாக, ஜப்பானிடம் போட்டிகளை நடத்தும்படி கேட்கப்பட்டது. ஆனால் ஒசாகாவில் நடந்த "எக்ஸ்போ '70" காரணமாக இந்த நிகழ்ச்சி நிராகரிக்கப்பட்டது. ] பின்னர், 1974இல்,தெஹ்ரானில் நடைபெற்ற இந்த விளையாட்டுகள் உலகம் முழுவதும் தொலைக்காட்சியில் முதல் முறையாக ஒளிபரப்பப்பட்டது.
1974 ஆம் ஆண்டு தெஹ்ரானில் நடந்த இந்த விளையாட்டுகளில் ஓட்டப்பந்தய பிரிவைச் சேர்ந்த தடகள ஓடுதல் போட்டி மிகவும் பிரபலமான துறைகளில் ஒன்றாகும். ஆண்கள் பிரிவில், அந்த நேரத்தில் இந்த தடகள பிரிவில் பிரபலமான நபர்களாக கருதப்படும் மேனௌகர் ஷம்சிரி, ரெலா என்டெரி ஆகியோர் 110 மீட்டர் தடைகள், 100 மீட்டர் மற்றும் 800 மீட்டர், 400 மீட்டர் போட்டிகளில் கலந்து கொண்டனர். மேலும், 800 மீட்டர் தடை தாண்டுதல் சாம்பியன், 3000 மீட்டர் தடை ஓட்டத்தில் சாம்பியனான அஹ்மத் குடர்சி பங்கேற்றார்.
நாடுகள் பெற்ற பதக்கங்கள்
பதக்கப் பட்டியலில் இடம் பிடித்த முதல் எட்டு நாடுகளின் விவரம்:
வெளியிணைப்புகள்
பகுப்பு:ஆசிய விளையாட்டுப் போட்டிகள் பகுப்பு:ஈரானில் விளையாட்டு பகுப்பு:1974 இல் விளையாட்டுகள்
சௌரிந்திர மோகன் தாகூர்
ராஜா சௌரிந்திர மோகன் தாகூர் அல்லது சௌரிந்திரோ மோகன் தாகூர் (Raja Sourindra Mohun Tagore or Sourindro Mohun Tagore) (1840 - 1914 சூன் 5) இந்தியத் துணைக்கண்டத்தின் வங்காளப் பகுதியிலிருந்து இரவீந்திரநாத் தாகூரை உருவாக்கிய ஒரு உயர் வர்க்க குடும்பத்திலிருந்து வந்த ஒரு வங்காள இசைக்கலைஞராவார். இவர் இந்திய மற்றும் மேற்கத்திய இசைக் கோட்பாட்டைப் படித்தார். மேலும் இந்தத் தலைப்புகளில் விரிவாக வெளியிட்டார். இவர் வங்காள இசைப்பள்ளி மற்றும் வங்காள இசை அகாதமி ஆகியவற்றை நிறுவினார். பிரிட்டிசு இராச்சியத்தின் தீவிர ஆதரவாளர்களுக்கும், இந்தியாவில் உள்ள அதன் முகவர்களுக்கும், பிரித்தானிய தேசியகீதத்தை இந்திய இசைக்கு ஏற்ப இசையமைக்க நியமிக்கப்பட்டார்.
சுயசரிதை
இவர், தாகூர் குடும்பத்தின் பாதுரியகட்டா கிளையைச் சேர்ந்த ஹர குமாரின் மகனும், ஜதிந்திரமோகன் தாகூரின் தம்பியும் ஆவார். இவரது குடும்பத்திற்கு மேற்கு வங்காளத்தின் நதியா மாவட்டத்தில் ஹூக்லி ஆற்றின் அருகேயுள்ள பிளாசி மற்றும் புனித யாத்திரைத் தளமான சாகர் தீவுகள் உள்ளிட்ட இடங்களில் பெருமளவில் நிலங்கள் இருந்தன. கொல்கத்தாவில் உள்ள ஐரோப்பிய மாதிரியான இந்துக் கல்லூரியில் படித்த இவர், இந்திய மற்றும் மேற்கத்திய இசையில் ஆர்வம் காட்டினார். இவர் தனது பதினைந்து வயதில் இசை குறித்த புத்தகத்தை வெளியிட்டார். இந்திய இசைக்கான இசைக் குறியீட்டு முறையை உருவாக்கி, கொல்கத்தாவில் முதல் இந்திய இசை இசைக்குழுவை அமைத்தார். இவர் இந்தியாவில் இருந்து இசைக்கருவிகள் சேகரித்தா. மேலும் பலவற்றை உலகம் முழுவதும் உள்ள அருங்காட்சியகங்களுக்கு நன்கொடையாக வழங்கினார். பிலடெல்பியா (1875) மற்றும் ஆக்சுபோர்டு (1895) ஆகியவற்றிடமிருந்து கௌரவ இசை முனைவர் பட்டமும் பெற்றார்.
இசை மற்றும் எழுத்துக்கள்
1877 ஆம் ஆண்டில் விக்டோரியா மகாராணியை இந்தியாவின் பேரரசி என்று அறிவித்தது "காட் சேவ் தி ராணி" என்ற பிரித்தானிய தேசிய கீதத்தை உருவாக்க வழிவகுத்தது. 1882 ஆம் ஆண்டில் பிரான்சிஸ் ஹார்போர்டின் ஆலோசனையின் பேரில் ஒரு தேசிய கீதக் குழு உருவாக்கப்பட்டது. 1883 ஆம் ஆண்டில் இவர் அதற்கு இந்திய சை வடிவம் அளித்தார். தேசியகீதத்தை கொல்கத்தாவின் பேராயர் கல்லூரியின் மிர்சா முகமது பக்கீர் கான் அரபு மற்றும் பாரசீக மொழிகளில் மொழிபெயர்த்தார். இவை பின்னர் பல இந்திய மொழிகளில் மொழிபெயர்க்கப்பட்டன. இவர் இந்துக்களின் சாதி அமைப்பு (1884) என்ற நூலை வெளியிட்டு அதன் பழங்காலத்தைக் குறிப்பிட்டு இந்திய சமுதாயத்தில் அதன் பங்கை நியாயப்படுத்தினார்.
சௌரிந்திராவின் வெளியிடப்பட்ட படைப்புகளில் காளிதாசரின் மாளவிகாக்கினிமித்திரத்தின் மொழிபெயர்ப்பும் இருந்தது. இவர் 1871 ஆம் ஆண்டில் வங்காள இசைப் பள்ளியையும், 1881 ஆம் ஆண்டில் வங்காள அகாடமி ஆஃப் மியூசிக் நிறுவனத்தையும் நிறுவினார். அவர் கல்கத்தா பல்கலைக்கழகத்தின் சக உறுப்பினராகவும், 1880 ஆம் ஆண்டில் இந்தியப் பேரரசின் மிக உயர்ந்த ஒழுங்கின் தோழராகவும் நியமிக்கப்பட்டார்.
1884 ஆம் ஆண்டில், பிற நாடுகளில் இந்திய இசை மீதான ஆர்வத்தையும் ஆய்வையும் ஊக்குவிப்பதற்காக, இலண்டனின் அரச இசைக் கல்லூரி உட்பட வட அமெரிக்கா மற்றும் ஐரோப்பாவில் உள்ள நிறுவனங்களுக்கு ஏராளமான இந்திய கருவிகளை இவர் நன்கொடையாக வழங்கினார். தாகூர் கல்லூரியில் வருடாந்திர விருதாக, தாகூர் தங்கப் பதக்கத்தை நிறுவினார். இது இன்றும் "பொதுவாக தகுதியான மாணவர் (கள்)" க்கு வழங்கப்படுகிறது.
வெளி இணைப்புகள்
பகுப்பு:இந்திய ஆங்கில எழுத்தாளர்கள் பகுப்பு:1914 இறப்புகள் பகுப்பு:1840 பிறப்புகள் பகுப்பு:தாகூர் குடும்பம்
பெரிலைடு
பெரிலைடு (Beryllide) என்பது பெரிலியம் பிற உலோகங்களுடன் வினைபுரிந்து உருவாகும் உலோகங்களிடை சேர்மமாகும். சிர்க்கோனியம், தைட்டானியம், டாண்ட்டலம், நிக்கல் அல்லது கோபால்ட் என்பன சில உலோகங்களுக்கு உதாரணங்களாகும். Be12Ti மற்றும் FeBe5 என்பன பெரிலைடுகளுக்கு உதாரணங்களாகும். பெரிலைடுகள் கடினமான உலோகங்களைப் போன்ற பொருட்களாகும். இவற்றின் பகுதிப் பொருட்களின் பண்புகளிலிருந்து வேறுபட்ட பண்புகளை வெளிப்படுத்துகின்றன. குறிப்பாக இவற்றின் ஆக்சிசனேற்றப் பண்புகளில் வெளிப்படுத்தும் நெகிழ்வுத்தன்மை இதற்கு உதாரணமாகும்.
பயன்கள்
கோபால்ட் மற்றும் நிக்கலின் பெரிலைடுகள் உலோகவியல் முக்கியத்துவம் பெற்றவையாகக் கருதப்படுகின்றன. பெரிலியம் தாமிரம் கலப்புலோகங்களின் வீழ்படிவு முகம் முக்கியமான சிறப்புப் பண்பாகப் பார்க்கப்படுகிறது. இப்பொருட்கள் பொறியெழுப்பாதவை என்பதால் பேரிடர் சூழல்களில் பயன்படுத்த உகந்ததாக உள்ளது.
அணுக்கருத் தொழில்நுட்பத்தில் பெரிலைடுகளை நியூட்ரான் பெருக்கிகளாகப் பயன்படுத்த ஆராயப்பட்டு வருகிறது. தனிம பெரிலியத்தைப் போலின்றி Be12Ti நீரால் ஆக்சிசனேற்றப்படும் வினைகளில் ஒரு தடையாகவும் ஆனால் 9Be மாற்றியனின் நியூட்ரான் பெருக்கும் பண்பை தொடர்ந்து பின்பற்றவும் செய்கிறது
மேற்கோள்கள்
பகுப்பு:பெரிலியம் சேர்மங்கள்
செண்பகராமன்புதூர் சுடலைமாடசாமி கோயில்
செண்பகராமன்புதூர் சுடலைமாடசாமி கோயில் தமிழ்நாட்டில் கன்னியாகுமரி மாவட்டம், செண்பகராமன்புதூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மா. இளங்கண்ணன்
'''மா. இளங்கண்ணன்''' (பிறப்பு: ஆகத்து 18 1938) சிங்கப்பூரில் பிறந்த இவர் தனது ஆரம்பக் கல்வியை கலைமகள் தொடக்கப் பள்ளியில் கற்றார்.
தொழில்
தகவல் கலை அமைச்சில் தமிழ்த் தட்டச்சராக அரசுப் பணியில் இணைந்து ஓய்வுபெறும் வரை 30 ஆண்டுகள் அப்பணியிலேயே சேவைசெய்தார். இவர் தொண்டன் எனும் இதழின் ஆசிரியராகவும், சிங்கப்பூர் எழுத்தாளர் கழகத்தின் வாழ்நாள் உறுப்பினராகவும் இருந்துள்ளார்.
இலக்கியப் பணி
1967ல் எழுதத் தொடங்கிய இவரின் முதல் படைப்பு ‘தீவலி' எனும் சிறுகதை 'தமிழ் முரசி'ல் வெளிவந்தது. அதைத் தொடர்ந்து சிறுகதை, நாவல் போன்ற துறைகளில் அதிகம் ஈடுபாடுகாட்டி வந்த இவர் 100க்கும் மேற்பட்ட சிறுகதைகளை எழுதியுள்ளார்.
உசாத்துணை
பகுப்பு:1938 பிறப்புகள் பகுப்பு:சிங்கப்பூர் எழுத்தாளர்கள் பகுப்பு:வாழும் நபர்கள்
அரூர் பிடாரியம்மன் கோயில்
அரூர் பிடாரியம்மன் கோயில் தமிழ்நாட்டில் நாமக்கல் மாவட்டம், அரூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரிலேட்டிவிட்டி மீடியா
ரிலேட்டிவிட்டி மீடியா (Relativity media) இது ஒரு அமெரிக்க நாட்டு திரைப்படங்களை தயாரித்து மற்றும் வினியோகம் செய்யும் நிறுவனமாகும். இந்த நிறுவனத்தின் மூலம் மூவி 43, டான் ஜோன், ஆக்யுலஸ், பிரிக் மேன்சன்ஸ், எர்த் டு எக்கோ, தி நவம்பர் மேன், த வுமன் இன் பிளாக்: ஏஞ்சல் ஒப் டெத் போன்ற பல திரைப்படங்கள் வினியோகம் செய்யப்பட்டுள்ளது.
வெளி இணைப்புகள்
பகுப்பு:2004 நிறுவனங்கள் பகுப்பு:ரிலேட்டிவிட்டி ஊடக திரைப்படங்கள் பகுப்பு:அமெரிக்க திரைப்பட விநியோகஸ்தர்கள் பகுப்பு:அமெரிக்கத் திரைப்படத் தயாரிப்பு நிறுவனங்கள் பகுப்பு:அமெரிக்க பொழுதுபோக்கு நிறுவனங்கள்
ஜோங் தீவு
ஜோங் தீவு அல்லது பாய்மரப் படகு தீவு என்பது சிங்கபூரின் பிரதான தீவிலிருந்து 6 கிலோமீட்டர் தொலைவில் இருக்கும் ஒரு கூம்பு வடிவ தீவாகும். இந்த தீவில் மனிதர்கள் வசிப்பதில்லை.
பெயர்க்காரணம்
முன்போருகாலத்தில் ஒரு சீனரின் பாய்மரப்படகு இந்த வழியாக வந்த பொழுது, ஒரு கடற் கொள்ளையர்கள் கூட்டம் இவர்களை தாக்க முயன்றது. அதில் அந்த சீனர் பயங்கரமாக கத்தியதில், கடல் தேவதைகள் மிரண்டு அந்த கப்பலை தீவாக மாற்றிவிட்டனர் என்று கூறுகின்றனர்.
மேற்கோள்கள்
பகுப்பு: சிங்கப்பூர் தீவுகள்
பெல்ஜியம்
பெல்ஜியம் (டச்சு: België; பிரென்சு: Belgique; ஜெர்மன்: Belgien) (அதிகாரப்பூர்வமாக பெல்ஜிய பேரரசு) மேற்கு ஐரோப்பாவில் உள்ள ஒரு நாடாகும். இது ஐரோப்பிய ஒன்றியத்தின் நிறுவன உறுப்பினர் ஆகும். இதன் தலைநகரான பிரஸ்ஸல்ஸ், ஐரோப்பிய ஒன்றியத்தின் தலைமையகமாக மட்டுமன்றி, நேட்டோ போன்ற பல முக்கிய சர்வதேச அமைப்புக்களின் தலைமையகமாகவும் உள்ளது. பெல்ஜியத்தின் பரப்பளவு 30,528 சதுர கிலோமீட்டர் (11,787 சதுர மைல்) மற்றும் இதன் மக்கள்தொகை 11 மில்லியன் ஆகும்.
ஜெர்மானிய மற்றும் இலத்தீன்-ஐரோப்பிய கலாச்சார எல்லைகளுக்கு இடையே விரிந்திருக்கும் பெல்ஜியத்தில், பெரும்பான்மையாக டச்சு மொழி பேசும் ஃபிளம்மியர்கள் 60 சதவீதமும், பிரெஞ்சு மொழி பேசும் வலோனியர்கள் 40 சதவீதமும் இருந்தாலும், மிகச்சிறிய அளவில் ஜெர்மன் மொழியும் பேசப்பட்டு வருகிறது. எனவே தான், பெல்ஜியத்தில் டச்சு, பிரெஞ்சு மற்றும் ஜெர்மன் ஆகிய மொழிகள் அலுவல் மொழிகளாக உள்ளன. டச்சு மொழி பேசும் ஃபிளம்மியர்கள் வசிக்கும் வடக்கு பிராந்தியம் ஃப்ளாண்டர்ஸ் என்றும் பிரெஞ்சு மொழி பேசும் வலோனியர்கள் வசிக்கும் தெற்கு பிராந்தியம் வலோனியா என்றும் அழைக்கப்படுகிறது. ஜெர்மானிய மொழி பேசும் சமூகம் கிழக்கு வலோனிய பகுதியில் வசித்து வருகின்றனர். பிரஸ்ஸல்ஸ்-தலை நகர பகுதியானது, ஃபிளம்மிய எல்லைக்குட்பட்ட பகுதியாக இருந்தாலும், இங்கு பெரும்பாலானோர் பிரெஞ்சு மொழியே பேசுகின்றனர். எனவே, டச்சு மற்றும் பிரெஞ்சு ஆகிய இரண்டு மொழிகளுமே அதிகார மொழிகளாக உள்ளன.
வரலாறு
பெல்ஜியம் அல்லது பெல்கியம் என்ற பெயர் காலியா பெல்கிகா என்ற பெயரிலிருந்து பெறப்பட்டதாகும்.காலியா பெல்கிகா என்பது காவுலுக்கு பகுதியிக்கு வடக்கு பகுதியில் ஒரு ரோமானிய மாகாணமாகும்.
புவியியல்
இதில் கடற்கரை சமவெளியில் மணற்குன்றுகள் நிறைந்து காணப்படுகிறது.மேலும் நாட்டினுள் வளமான பள்ளத்தாக்குகள் மற்றும் எண்ணற்ற பாசன நீர்வழிகள் மற்றும் வடகிழக்கில் காம்பின் மணல் பரப்பு காணப்படுகிறது.மேலும் ஆர்டென்னேஸ் பகுதியில் குகைகள் மற்றும் கரடுமுரடான பாறைகள் நிறைந்த அடர்ந்த காடுகள் உள்ளது. இந்நாட்டின் மிகஉயர்ந்த பகுதி 694 மீட்டர் (2,277 அடி) உயரம் கொண்ட ""சிக்னல் டி பாட்ரேஞ்"" ஆகும்.
காலநிலை
இங்கு நிலவும் காலநிலையானது பொதுவாக வடமேற்கு ஐரோப்பாவின் காலநிலையை கொண்டது.இங்கு ஆண்டுமுழுவதும் குறிப்பிடத்தக்க மிதமான மழை பெய்யும் கடல் சார்ந்த காலநிலையை கொண்டுள்ளது.இதன் குறைந்தபட்ச வெப்பநிலை ஜனவரி மாதத்தில் 3 °C (37.4 °F) செல்சியஸ் ஆகவும் சராசரி அதிகபட்ச வெப்பநிலை ஜுலை மாதத்தில் 18 °C (64.4 °F). ஆகவும் உள்ளது. கடந்த 2000 முதல் 2006 வரையிலான கணக்கிடுகளின் படி இதன் தினசரி சராசரி குறைந்தபட்ச வெப்பநிலை 7 °C (44.6 °F) ஆகவும் தினசரி சராசரி அதிகபட்ச வெப்பநிலை 14 °C (57.2 °F) ஆகவும் மற்றும் மாதந்திர சராசரி மழையளவு 74 மிமீ ஆகவும் உள்ளது.
பகுப்பு:பெல்ஜியம் பகுப்பு:ஐக்கிய நாடுகள் சபையின் உறுப்பு நாடுகள்
எச்சச்சி
இலக்கணம்
thumb|right|250px|எச்சச்சி ஆரோகணச் சுரங்கள் C யிலிருந்து தொடக்கம் thumb|right|250px|ஹெஜ்ஜஜ்ஜி அவரோகணச் சுரங்கள் C யிலிருந்து தொடக்கம்
மேற்கோள்கள்
பகுப்பு:காயகப்பிரியாவின் ஜன்னிய இராகங்கள்
ஜானி (2003 திரைப்படம்)
ஜானி, 2003 இல் வெளிவந்த தெலுங்கு மொழித் திரைப்படமாகும். இத்திரைப்படத்தினை இயக்கிய பவன் கல்யாணே இத்திரைப்படத்தின் கதாநாயகனுமாவார். மேலும் இவரது மனைவி ரேனு தேசாய் இவருக்கு இணையாக இப்படத்தில் நடித்திருப்பது குறிப்பிடத்தக்கது.
கதை
ஜானி தனது சிறு வயதிலேயே தாயாரை இழந்தவனாவான். தனது தாயாரின் இழப்பிற்குப் பின்னரும் குடிகாரனாகவும், புகைப் பிடிப்பவருமாக இருக்கும் தனது தந்தையை விட்டு ஓடிச்செல்கி்றான். சிறிது காலம் கழித்து தற்காப்புக் கலைகளைக் கற்றுக் கொள்ளும் ஜானி தற்செயலாக கீதாவைச் சந்திக்கின்றான். கீதாவை காதலித்து மணம் செய்து கொள்ளும் ஜானி கீதாவிற்கு புற்று நோய் இருப்பதனை அறிந்து கொள்கிறான். கீதாவின் வைத்தியச் செலவுகளுக்கு பணம் தேவைப்பட்ட காரணத்தின்படி, ஜானி குத்துச்சண்டை போட்டு அதில் வரும் பணத்தினைக் கொண்டு கீதவைக் காப்பாற்றுகின்றான்.
பகுப்பு:2003 தெலுங்குத் திரைப்படங்கள்
ஸினிச்
ஸினிச் இது ஒரு 2013ம் ஆண்டு அமெரிக்கா நாட்டில் வெளியான ஆங்கிலத் திரைப்படம். டுவெயின் ஜான்சன், பேரி பெப்பர் ஆகியோர் நடித்துள்ள இத்திரைப்படத்தினை ரிக் ரோமன் வாக் இயக்கியுள்ளார்.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:லயன்ஸ் கேட் என்டேர்டைன்மென்ட் திரைப்படங்கள் பகுப்பு:சும்மிட் என்டேர்டைன்மென்ட் திரைப்படங்கள் பகுப்பு:ஆங்கிலத் திரைப்படங்கள்
டிக் டைல்டெஸ்லே
டிக் டைல்டெஸ்லே (Dick Tyldesley, பிறப்பு: மார்ச்சு 11 1897, இறப்பு: செப்டம்பர் 17 1943), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 397 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1930 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1897 பிறப்புகள் பகுப்பு:1943 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
ஹென்ரி ஹெய்லி
ஹென்ரி ஹெய்லி  (Henry Hailey , பிறப்பு: ஏப்ரல் 7, 1851, இறப்பு: செப்டம்பர் 24 1932), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1894-1895 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹென்ரி ஹெய்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1851 பிறப்புகள் பகுப்பு:1932 இறப்புகள் பகுப்பு:எஸ்செக்ஸ் துடுப்பாட்டக்காரர்கள்
மார்சுபி துறைமுகம்
மார்சுபி துறைமுகம் என்பது பப்புவா நியூ கினியாவின் தலைநகரம் ஆகும். இது பப்புவா நியூ கினியாவின் பெரிய நகரமும் ஆகும். பப்புவா வளைகுடாவின் கரையோரப்பிரதேசத்தில் இந்நகரம் அமைந்துள்ளது. 19ஆம் நூற்றாண்டின் அரைவாசிப்பகுதியில் இந்நகரம் வர்த்தக நகரமாக அபிவிருத்தியடைய ஆரம்பித்தது. 2000 ஆம் ஆண்டில் இந்நகரத்தில் வாழ்ந்த மக்களின் சனத்தொகை 254,158 ஆகும். 2011 ஆம் ஆண்டில் இந்நகரத்தில் வாழ்ந்த மக்களின் சனத்தொகை 364,145 வளர்ச்சியடைந்நது. ஒன்பது ஆண்டுகளில் சன்த்தொகை 2.1% வளர்ச்சி கண்டது.
மேற்கோள்கள்
பகுப்பு:ஆசியத் தலைநகரங்கள் பகுப்பு:ஓசியானியா தலைநகரங்கள்
பந்தளம் சுகுமாரன்
பந்தளம் சுதாகரன் (Pandalam Sudhakaran) (பிறப்பு 22 நவம்பர் 1955, பந்தளம், கேரளா, இந்தியா) ஓர் இந்திய அரசியல்வாதியாவார். இவர், இந்திய தேசிய காங்கிரசு கட்சியைச் சேர்ந்தவர். வாண்டூர் தொகுதியிலிருந்து காங்கிரசு கட்சி வேட்பாளராக 1982இல் முதல் முறையாக கேரள சட்டமன்றத்திற்கு தேர்ந்தெடுக்கப்பட்டார். பின்னர் 1982, '87, '91இல் மீண்டும் அதே தொகுதியிலிருந்து தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1955 பிறப்புகள் பகுப்பு:இந்திய அரசியல்வாதிகள் பகுப்பு:கேரள அரசியல்வாதிகள்
வணிகத் தெரு, பெங்களூர்
வணிகத் தெரு (Commercial Street) இந்தியாவின் கர்நாடக மாநிலத்தின் தலைநகரமான பெங்களூர் நகரிலுள்ள ஒரு பரபரப்பான வணிக வீதியாகும். பெங்களூர் நகரின் மையத்தில் இருக்கும் தொன்மையான பகுதிகளில் ஒன்றாகவும் பரபரப்பான வணிகப் பகுதியாகவும் இத்தெரு கருதப்படுகிறது. உடைகள், காலணிகள், நகைகள், மின்னணுவியல் பொருள்கள் விற்பனைக்கு இப்பகுதி பிரபலமானதாகும். உணவு விடுதிகள் பலவும் இங்கு காணப்படுகின்றன. நான்கு சக்கர வாகனங்களுக்கு தெருவில் 75 நிறுத்துமிடங்கள் மட்டுமே உள்ளதால் இத்தெரு நகரத்தில் மிகவும் நெரிசலான ஒன்றாக இயங்குகிறது.
வணிகத் தெரு பெங்களூரு நகரின் மையத்தில் மத்திய வணிக மாவட்ட பகுதியில் மற்றொரு பிரபலமான வணிகப்பகுதியான எம் ஜி சாலைக்கு அருகிலும் மற்றும் சிவாஜி நகரிலுள்ள ரசல் சந்தைக்கு அருகிலும் அமைந்துள்ளது.
படக்காட்சியகம்
பகுப்பு:பெங்களூர் சாலைகள் பகுப்பு:பெங்களூரில் உள்ள சுற்றுலாத் தலங்கள்
ராகிரி நாள்
ராகிரி நாள் (Raahgiri Day) என்பது பொதுமக்கள் கொண்டாடும் நாளாகும். இது வடக்கு இந்தியாவில் உள்ள தில்லி, குர்காவுன், பட்னா, போபால் உள்ளிட்ட நகரங்களில் பிரபலமாக கடைபிடிக்கப்படுகிறது. இந்நாளில் சில சாலைகளில் போக்குவரத்து நிறுத்தப்படும். அந்த சாலைகளில் ஓட்டம், மிதித்தல், சறுக்கல் உள்ளிட்ட நிகழ்ச்சிகளில் மக்கள் பங்கேற்பர். கலை நிகழ்ச்சிகளும் நடத்தப்படுகின்றன. இது கொலம்பியாவில் தொடங்கப்பட்ட சிக்லோவா என்ற நிகழ்ச்சியை அடிப்படையாகக் கொண்டது. இது ஞாயிறன்று நடத்தப்படுகிறது.
ஐக்கிய அமெரிக்காவின் பதிப்புரிமைச் சட்டம்
ஐக்கிய அமெரிக்காவின் பதிப்புரிமைச் சட்டம் (Copyright Law of the United States) ஆசிரியர்களுக்கும் கலைஞர்களுக்கும் தனிப்பட்ட உரிமைத் தொகுதிகள் வழங்குவதன் மூலமாக கலையையும் பண்பாட்டையும் ஊக்குவிக்கின்றது. பதிப்புரிமைச் சட்டம் ஆசிரியர்களுக்கும் கலைஞர்களுக்கும் தங்கள் படைப்புக்களை ஆக்கவும் அவற்றின் படிகளை விற்கவும் வழிப்பேறு ஆக்கங்களை உருவாக்கவும் பொதுவெளியில் தங்கள் படைப்புக்களை காட்சிப்படுத்தவும் நிகழ்த்தவும் தனிப்பட்ட உரிமைகளை வழங்குகின்றது. இந்த தனிப்பட்ட உரிமைகளுக்கு நேரக்கெடு விதிக்கப்பட்டுள்ளது; பொதுவாக படைப்பாளி இறந்தபிறகு 70 ஆண்டுகள் வரை இந்த உரிமைகள் நிலைத்திருக்கும். ஐக்கிய அமெரிக்காவில் சனவரி 1, 1923க்கு முந்தைய இசைத் தொகுப்புகள் பொதுப்பரப்பில் உள்ளனவாக கருதப்படுகின்றன.
ஐக்கிய அமெரிக்க பதிப்புரிமைச் சட்டம் 1976ஆம் ஆண்டின் பதிப்புரிமை சட்டத்தின் ஆளுகைக்கு உட்பட்டது. ஐக்கிய அமெரிக்க அரசியலமைப்புச் சட்டத்தின் பதிப்புரிமைப் பிரிவு எனப்படும் கூறு 1, பிரிவு 8, உட்பிரிவு 8 கீழ் வெளிப்படையாக பதிப்புரிமைச் சட்டங்களை உருவாக்க நாடாளுமன்றத்திற்கு அதிகாரம் வழங்கியுள்ளது. இந்தப் பதிப்புரிமை பிரிவின்படி நாடாளுமன்றத்திற்கு கீழமை அதிகாரம் உள்ளது:
"ஆசிரியர்களுக்கும் கண்டுபிடிப்பாளர்களுக்கும் வரையறுக்கப்பட்ட காலத்திற்கு அவர்களது படைப்புகளுக்கும் கண்டுபிடிப்புகளுக்கும் தனிப்பட்ட உரிமைகளை வழங்கி அறிவியல், பயனுள்ள கலைகளின் முன்னேற்றத்தை ஊக்குவிக்க."
பதிப்புரிமை பதிவுகளையும் பதிப்புரிமை மாற்றுகைகளையும் மற்றும் பிற நிர்வாக செயற்பாடுகளை ஐக்கிய அமெரிக்க பதிப்புரிமை அலுவலகம் கையாள்கின்றது.
மேற்சான்றுகள்
பகுப்பு:நாடுகள் வாரியாகப் பதிப்புரிமைச் சட்டம் பகுப்பு:ஐக்கிய அமெரிக்கச் சட்டம்
மணிமாலா
மணிமாலா (Manimala) ஓர் இந்தியத் திரைப்பட நடிகை ஆவார். இவர் தமிழ்த் திரைப்படங்களில் முன்னணி மற்றும் துணை வேடங்களில் நடித்தவர். அன்புக்கரங்கள், வல்லவனுக்கு வல்லவன், மோட்டார் சுந்தரம் பிள்ளை, பெரிய இடத்துப் பெண் போன்ற தமிழ்த் திரைப்படங்களில் நடித்தார். இவர் நடிகர் வெண்ணிற ஆடை மூர்த்தியின் மனைவியாவார்.
மேற்கோள்கள்
பகுப்பு:1944 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள்
அனங்பூர் அணைக்கட்டு
இந்தியாவின் ஹரியானாவின் ஃபரிதாபாத் மாவட்டத்தில் அனக்பூர் கிராமத்திற்கு ( அரங்பூர் என்றும் அழைக்கப்படுகிறது) அருகில் அமைந்துள்ள அனங்பூர் அணை (Anangpur Dam) மிகவும் பிரபலமான சூரஜ்குண்டிலிருந்து 2 km தொலைவு தூரத்தில்  அமைந்துள்ளது. இந்த தனித்துவமான இந்திய நீரியல் பொறியியல் அமைப்பு 8 ஆம் நூற்றாண்டில் தோமரா வம்சத்தின் மன்னர் அனங்பாலின் காலத்தில் கட்டப்பட்டது. இந்த இடத்தை தில்லியில் இருந்து டெல்லி - மதுரா சாலை வழியாக அணுகலாம். அனங்பூரில் காணப்படும் காப்பரண்களின் இடிபாடுகள் இது 8 ஆம் நூற்றாண்டில் தில்லியின் முதல் நகரமாக உருவாகியிருந்த லால் கோட்டின் பகுதியாக இது இருந்திருக்கக்கூடும் என்ற அனுமாதத்தை நிறுவுகிறது. இது வடக்கு ஆரவல்லி சிறுத்தை வனவிலங்கு தாழ்வாரத்திற்குள் ஒரு முக்கியமான பல்லுயிர் பகுதியாகும். இது சரிஸ்கா தேசியப் பூங்காவிலிருந்து டெல்லி வரை நீண்டுள்ளது. சரணாலயத்தைச் சுற்றியுள்ள வரலாற்று முக்கியத்துவம் வாய்ந்த இடம் பட்கால் ஏரி (வடகிழக்கு 6 கி.மீ), 10 ஆம் நூற்றாண்டின் பண்டைய சூரஜ்குண்ட் நீர்த்தேக்கம், டம்டாமா ஏரி, துக்ளகாபாத் கோட்டை மற்றும் ஆதிலாபாத் இடிபாடுகள் (இவை இரண்டும் டெல்லியில் உள்ளவை), சதர்பூர் கோயில் (டெல்லி) ஆகியவை ஆகும். இது பருவகாலங்களில் மட்டும் தோன்றும் பரிதாபாத்தின் பாலி-தெளஜ்-கோட் கிராமங்களில் நீர்வீழ்ச்சிகளுக்கு அருகில் உள்ளது. புனித மங்கர் பானி மற்றும் அசோலா பட்டி வனவிலங்கு சரணாலயம் ஆகியவையும் அருகில் உள்ளனது. இப்பகுதியில் கைவிடப்பட்ட திறந்த சுரங்கக் குழிகளில் பல்வேறு ஏரிகள் உள்ளன.
இட அமைவு
ஆரவல்லி மலைகளில் தோன்றிய ஒரு உள்ளூர் நீரோடையின் மழைநீரை சேமிக்க இடைவெளியில் ஒரு அணை கட்டுவதன் மூலம் தடுக்கப்பட்டது. இது அடிப்படையில் நீர் சேகரிப்பு கட்டமைப்பாகும். இது மழைக்காலங்களில் மழைநீரை நீர்ப்பாசனத்தின் பயனுள்ள பயன்பாடுகளுக்காக சேமிக்கும்.
அமைப்பு
இந்த பழமையான திடமான ஈர்ப்பு அணைக்கட்டின் அமைப்பானது, இசுலாமிய காலத்திற்கு முந்தைய கால கட்டமைப்பாகும். இது உள்ளூர் சிற்றோடையின் குறுக்காக 7மீ உயரமும், 50 மீட்டர் நீளமும் கொண்ட அணையகும். இது உள்நாட்டில் கிடைக்கும் படிகப்பாறை கற்களைக் கொண்டு உளிகளால் அழகுபடுத்தப்பட்டு கட்டப்பட்டதாகும். இது ஒரு வழக்கமான அணைப் பிரிவைப் போன்று, இது அடித்தளம் வரை ஆழம் செல்லச் செல்ல அகலம் படிப்படியாக  அதிகரிக்கும் விதமாகக் கட்டப்பட்டுள்ளது. இது அணையின் மேற்புறத்தில் இருந்து ஆட்கள் நுழைந்து அணையின் நடுப்பகுதிக்குச் சென்று ஆய்வு செய்வதற்கும், மடை வழியாகச் செல்லும் நீரினை கட்டுப்படுத்துவதற்கும் ஏதுவான உள்நுழைத் துளை வழியைக் கொண்டுள்ளது. நீர் உட்செல்லும் நுழைவு நீரோட்டத்தின் மேலே உள்ள பக்கத்தில் உள்ளது. கீழ்நிலை மடையின் முடிவானது அணைக்குக் கீழே தட்டையான நிலப்பரப்புக்கு தரை மட்டத்தில் செல்கிறது. அணையால் உருவாக்கப்பட்ட நீர்த்தேக்கம் பெரும்பாலும் பல நூற்றாண்டுகளாக சேற்றுப்படிவால் மேவப்பட்டிருக்கிறது. ஆனால், அது பயன்பாட்டில் இருப்பதாக கூறப்படுகிறது.
பாபா மோகன் ராமா
பாபா மோகன் ராமா ஒரு இந்து நாட்டுப்புறத் தெய்வம் ஆவார். தனது பக்தர்களால் துவாபர யுகத்தில் தோன்றிய கிருஷ்ணரின் அவதாரமாக நம்பப்படுகிறார்.
உருவப்படம்
இவரது உருவப்படம் பகுதிவாரியாக மாறுபடுகிறது. ஆனால், இவர் தனது தலையைச்சுற்றி மயிலிறகுடன் கூடிய தங்க வளையத்தை தனது நீண்ட கூந்தலை கட்டும் விதத்தில் அணிந்திருந்ததாக கூறப்படுகிறது. இவரது முகம் கிருஷ்ணரைப் பிரதிபலிப்பது போல நிலவின் ஒளியுடன் விளங்கியதாகவும், மேலும் இவர் பவளம் மற்றும் ருத்ராட்ச மாலையை அணிந்திருந்ததாகவும் நம்பப்படுகிறது. சேஷாவின் அவதாரமாக நம்பப்படும் நீலக்குதிரையில் ஏறியபடி காட்சி தருகிறார். சாதாரண பிராமணரைப் போன்ற உடையில் தோன்றும் பாபா மோகன் ராமா, மரத்தால் ஆன காலணிகளை அணிந்திருப்பதாகவும் பிரம்மலோகத்தில் இருந்து இவர் பெற்ற சிம்மாசனத்தில் அமர்ந்திருப்பதாகவும் காட்சிப்படுத்தப்படுகிறார்.
பெயர் விளக்கம்
இவரது பெயரான பாபா ராமா மோகன் என்பது சிவன், கிருஷ்ணன் மற்றும் இராமனின் பெயர்களின் கூட்டாக உருவாக்கப்பட்டுள்ளது. முப்பெரும் கடவுளர்களின் அம்சமாக இவரது பக்தர்களால் வணங்கப்படுகிறார். படைத்தல், காத்தல், அழித்தல் ஆகிய முப்பெருந் தொழிலை மேற்கொள்ளும் கடவுளாகவும் நம்பப்படுகிறார். இவருக்கு அதிசயிக்கத்தக்க ஆற்றல்கள் உள்ளதாகவும் இவரது தவம் உலக நன்மையை முன்னிட்டதாகவும் உள்ளது என்பது நம்பிக்கை. மேலும், இவர் குருவாக இருந்து உலக உயிர்களுக்கு மோட்சம் அடையும் வழியைக் கற்பிப்பதாகவும் கருதப்படுகிறது.பிராமண குருக்களின் வழித்தோன்றலாக இவர் கருதப்படுகிறார்.
மேற்கோள்கள்
பகுப்பு:நாட்டுப்புறத் தெய்வங்கள்
மல்லி (திரைப்படம்)
மல்லி என்பது 1998 இல் வெளிவந்த தமிழ்த் திரைப்படமாகும். சந்தோஷ் சிவன் இயக்கத்தில் வெளிவந்த இத்திரைப்படம் ரொறன்ரோவில் நடைபெற்ற சர்வதேச திரைப்பட விழாவிலும், நியூயார்க்கில் நடைபெற்ற சர்வதேச சிறுவர்களுக்கான திரைப்பட விழாவிலும் திரையிடப்பட்டது குறிப்பிடத்தக்கது.
கலகண்டி
இலக்கணம்
இந்த இராகத்தில் ஷட்ஜம், சுத்த ரிஷபம் (ரி1), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம் (நி1) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:வகுளாபரணத்தின் ஜன்னிய இராகங்கள்
கண்ணன்புதூர் பத்ரகாளியம்மன் கோயில்
கண்ணன்புதூர் பத்ரகாளியம்மன் கோயில் தமிழ்நாட்டில் கன்னியாகுமரி மாவட்டம், கண்ணன்புதூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொடி சத்தியாகிரகம்
கொடி சத்தியாகிரகம் (Flag Satyagraha) 1923ல் பிரித்தானிய இந்தியாவில் நடைபெற்ற ஒரு போராட்டம். இந்திய விடுதலை இயக்கத்தின் ஒரு பகுதியான இதில் தேசியவாதக் கொடிகளையும் காங்கிரசு கட்சிக் கொடிகளையும் வீடுகளிலும், தனியார் கட்டிடங்களிலும் பறக்கவிடுவதற்கும் கொடியினை ஏந்து ஊர்வலமாகச் செல்வதற்குமான உரிமைகளை தேசியவாதிகள் போராடிப் பெற்றனர்.
ரொபர்ட் ஹெய்லி
ரொபர்ட் ஹெய்லி (Robert Hailey , பிறப்பு: சூலை 25, 1952), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1982-1988 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
கொடி சத்தியாகிரகம்
1923ல் நாக்பூரில் பல ஆயிரக்கணக்கான மக்கள் கலந்து கொண்ட ஊர்வலம் ஒன்று நடைபெற்றது. அதில் இந்திய தேசியக் கொடியும் காங்கிரசு கொடியும் பயன்படுத்தபப்ட்டன. மக்கள் தங்கள் வீடுகளிலும் கொடிகளைப் பறக்கவிட்ட்னர். இதனை விரும்பாத காலனிய ஆட்சியாளர்கள், தேசியக் கொடியைப் பறக்கவிடுவதற்குத் தடை விதித்தனர். இதற்கு பதிலடியாக ஏப்ரல் 6-13 வரை ஜாலியன்வாலா பாக் படுகொலையை நினைவு கூறும்வண்ணம் ஒரு தேசிய கொடி வாரம் விடுதலை இயக்கத்தினரால் கடைபிடிக்கப்பட்டது. ஏப்ரல் 13ம் தேதி அவர்கள் நடத்த எண்ணியிருந்த கொடி ஊர்வலம் ஆட்சியாளர்களால் தடை செய்யப்பட்டது. தடையை மீறி ஜம்னாலால் பஜாஜ் தலைமையில் நூற்றுக்கணக்கான விடுதலை இயக்கத்தினர் கொடி ஊர்வலத்தை நடத்தினர். ஊர்வலம் நாக்பூர் அரசு அதிகாரிகள் குடியிருப்பை (civil lines) அடைந்த போது காவல்துறையினர் அவர்கள் மீது தடியடி நடத்தி ஊர்வலத்தைக் கலைத்தனர். பஜாஜ் உட்பட பலர் கைது செய்யப்பட்டு சிறையில் அடைக்கப்பட்டனர்.
ரொபர்ட் ஹெய்லி
வெளி இணைப்பு
ரொபர்ட் ஹெய்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1952 பிறப்புகள் பகுப்பு:வாழும் நபர்கள்
கொடி சத்தியாகிரகம்
அடுத்த சில வாரங்களில் நாக்பூர் விடுதலை இயக்கத்தினருக்கு ஆதரவாக இந்தியாவின் பல பகுதிகளிலிருந்து விடுதலை இயக்கத்தினர் நாக்பூருக்கு வந்து கொடி ஊர்வலங்களை நடத்தினர். அவர்களும் கைது செய்யப்பட்டு சிறையிலடைக்கப்பட்டனர். பிற ஊர்களிலும் கொடி ஊர்வலங்கள் நடத்தப்பட்டன. வினோபா பாவே, வல்லபாய் படேல், சி. ராஜகோபாலாச்சாரி போன்ற தலைவர்கள் இந்த ஊர்வலங்களுக்கு தலைமை தாங்கி ஏற்பாடு செய்தனர். 109 நாட்கள் நடைபெற்ற இப்போராட்டத்தில் 1850 பேர் கைது செய்யப்பட்டனர். ஆகஸ்ட் மாதம் காலனிய ஆட்சியாளர்களுக்கும் விடுதலை இயக்கத்தினருக்கு இணக்கமான உடன்பாடு ஏற்பட்டது. அதன்படி கொடி ஊர்வலங்களுக்கு விதிக்கப்பட்டிருந்த தடை நீக்கப்பட்டு கைது செய்தவர்கள் அனைவரும் விடுவிக்கப்பட்டனர்.
பகுப்பு:இந்திய விடுதலைப் போராட்டம்
தானவர்கள்
தானவர்கள் (Danavas) (சமஸ்கிருதம்: दानव)  பிரஜாபதி தட்சனின் மகள் தனுவிற்கும், முனிவர் காசியபருக்கும் பிறந்த தானவர்கள், அசுர குலத்தவர்களில் ஒரு பிரிவினர் என பண்டைய பரத கண்டத்தின் புராணங்கள் கூறுகிறது. தானவர்கள் பற்பல உருவங்களை எடுக்கக் கூடிய அட்டமா சித்திகளைப் பெற்ற மாயா அசுரர்கள் ஆவார்.
தேவர்கள் போல் சாகா வரம் பெற தானவர்கள் பிரம்மனை நோக்கிக் கடும் தவம் இருக்கையில், இந்திரன்  அரம்பையர்களை அனுப்பி, தானவர்களின் தவத்தை கலைத்து விடுவார்.
தேவர்களின் கடும் எதிரிகளான தானவர்களால் தேவர்களுக்கு ஆபத்து நேரும் காலங்களில், தேவர்களின் நண்பரான திருமால், தானவர்களை போரில் வென்று தேவர்களைக் காப்பார்.
அடிக்குறிப்புகள்
பகுப்பு:இந்து தொன்மவியல் பகுப்பு:இந்திய தொன்மவியல் பகுப்பு:இந்து தொன்மவியல் மாந்தர் பகுப்பு:இந்து சமய தொன்மவியல் இனக்குழுக்கள்
கன்னிங்காம் சாலை
கன்னிங்காம் சாலை (Cunningham Road) இந்தியாவின் கர்நாடக மாநிலத்தின் தலைநகரான பெங்களூரின் பரபரப்பான வணிக வீதிகளில் ஒன்றாகும். இது நகரத்தின் வசந்தநகர் பகுதியில் அமைந்துள்ளது. மெட்ராசு இராணுவத்தில் அதிகாரியாகவும் மைசூர் ஆணையத்தின் உறுப்பினராகவும் இருந்த பிரான்சிசு கன்னிங்காமின் பெயர் இந்த சாலைக்கு சூட்டப்பட்டுள்ளது. சம்பங்கி ராமசாமி கோயில் சாலை என்றும் சிலகாலம் இந்த சாலை அழைக்கப்பட்டது.
மேற்கோள்கள்
பகுப்பு:பெங்களூர் சாலைகள் பகுப்பு:பெங்களூரில் உள்ள சுற்றுலாத் தலங்கள்
பொட்டிரெட்டிப்பட்டி செல்லியம்மன் கோயில்
பொட்டிரெட்டிப்பட்டி செல்லியம்மன் கோயில் தமிழ்நாட்டில் நாமக்கல் மாவட்டம், பொட்டிரெட்டிப்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விக்கிரம பாண்டியன்
விக்கிரம பாண்டியன் கி.பி. 1180 முதல் 1190 வரை பாண்டிய நாட்டினை ஆட்சி செய்த பாண்டிய மன்னனாவான். சடையவர்மன் குலசேகர பாண்டியன் மகனான இவன் சோழ மன்னன் மூன்றாம் குலோத்துங்கன் உதவியால் ஆட்சிப் பொறுப்பினைப் பெற்றான்.மூன்றாம் குலோத்துங்கனுடன் மிகுந்த மரியாதையுடனும்,பண்பினையும் உடையவனாகத் திகழ்ந்த விக்கிரம பாண்டியன் கி.பி. 1190 ஆம் ஆண்டளவில் இவ்வுலக வாழ்வை நீத்தான் என்பது வரலாறு.
பகுப்பு:பாண்டிய அரசர்கள் பகுப்பு:பாண்டியர் பகுப்பு:இந்திய அரசர்கள்
மாதா பவானியின் படிக்கிணறு
மாதா பவானியின் படிக்கிணறு (Mata Bhavani's Stepwell) அல்லது மாதா பவானி நி வாவ் என்பது இந்தியாவின் குசராத்தின் அகமதாபாத்திலுள்ள அசார்வா பகுதியில் அமைந்துள்ள ஓர் படிக்கட்டுக் கிணறாகும்.
வரலாறும் கட்டிடக்கலையும்
மாதா பவானியின் படிக்கட்டு கிணறு 11ஆம் நூற்றாண்டில் குசராத்தில் சோலாங்கி வம்ச ஆட்சியின் போது கட்டப்பட்டது. இந்தியாவில் உள்ள படிக்கட்டுக் கிணறுகளின் ஆரம்பகால எடுத்துக்காட்டுகளில் இதுவும் ஒன்றாகும். ஒரு நீண்ட படிக்கட்டுகள் கிழக்கு-மேற்கு அச்சில் நிலைநிறுத்தப்பட்ட பல அடுக்கு திறந்த அறைகளின் வரிசையின் கீழ் நீருக்கு இட்டுச் செல்கின்றன. நெடுவரிசைகளும், அடைப்புக்குறிகளும் விட்டங்களின் விரிவான அலங்காரமும் படிகிணறுகள் எவ்வாறு கலையின் ஒரு வடிவமாக பயன்படுத்தப்பட்டது என்பதற்கு ஒரு முக்கிய எடுத்துக்காட்டு. இந்து தெய்வமான பவானிக்கு மிகவும் பிற்காலத்தில் கட்டப்பட்ட சிறிய கோவில் கீழ் மண்டபத்தில் அமைந்துள்ளது. அதிலிருந்து படிக்கிணறு அதன் பெயரைப் பெற்றது. இது நவீன அகமதாபாது நகரத்தை நிறுவுவதற்கு முன்பு கட்டப்பட்டது.
படிக்கட்டுக் கிணறு 46 மீட்டர் நீளமும் 5.1 மீட்டர் அகலமும் கொண்டது. இது மூன்று அடுக்களுடன் மூன்று மண்டபங்களையும் கொண்டுள்ளது. கிணற்றின் விட்டம் 4.8 மீட்டர் ஆகும்.
சான்றுகள்
பகுப்பு:Coordinates on Wikidata பகுப்பு:இந்திய நீர்த்தேக்கங்கள் பகுப்பு:குசராத் வரலாறு பகுப்பு:படிக்கிணறுகள்
அங்கார்க்கா
அங்கார்க்கா (angarkha) அல்லது அங்ராக்கா  என்பது இந்தியத் துணைக்கண்டத்தில் போர்த்தியபடி இடது அல்லது வலது தோளில் கட்டிவைக்கும் வசதியுடன் அணியப்படும் மேலாடையாகும். இது எளிதாகக் கட்டியவிழ்க்கத் தக்க ஆடையாகும். இது பண்டைய இந்தியாவின் பல அரசவைகளில் பயன்பட்டது.
மேற்கோள்கள்
பகுப்பு:இந்திய உடைகள் பகுப்பு:வங்க தேச உடைகள் பகுப்பு:நேபாள உடை பகுப்பு:பாக்கித்தானி உடைகள் பகுப்பு:பஞ்சாபி உடைகள்
எர்னஸ்ட் டில்டெஸ்லி
எர்னஸ்ட் டில்டெஸ்லி (Ernest Tyldesley, பிறப்பு: பிப்ரவரி 5 1889, இறப்பு: மே 5 1962), இங்கிலாந்து அணியின் துடுப்பாட்டக்காரர் ஆவார். இவர் 14 தேர்வுத் துடுப்பாட்டப் போட்டிகளிலும், 648 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1929 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1889 பிறப்புகள் பகுப்பு:1962 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
எலிசபெத் போவ்சு-லயோன்
எலிஸபெத் ஏஞ்ஜெலா மார்க்ரெட் போவ்ஸ் லயோன் (Elizabeth Angela Marguerite Bowes-Lyon) (4 ஆகத்து 1900 – 30 மார்ச்சு 2002) ஆறாம் ஜார்ஜ் மன்னரின் மனைவியாவார். மேலும் எலிஸபெத் அரசி மற்றும் இளவரசி மார்க்ரெட் ஆகியோரின் தாயும் ஆவார். இவர் ஐக்கிய ராச்சியத்தின் இராணியும் ஆவார். 1923 ஆம் ஆண்டில் ஜியார்ஜ் V அரசர் மேரி இராணியின் மகனை மணந்தார். 1936 ஆம் ஆண்டில் இவரது கணவரின் சகோதரர் எட்வர்ட்VIII அமெரிக்கவின் வாலிஸ் எட்வர்டை திருமணம் செய்ததால் இவரது கணவர் அரசரானார். எனவே இவர் ஐக்கிய ராச்சியத்தின் இராணியாக முடிசூட்டப்பட்டார்.
இளமைக்காலம்
எலிஸபெத் ஏஞ்ஜெலா மார்க்ரெட் போவ்ஸ் லயோன் அவரது பெற்றோருக்குப் பிறந்த பத்துக் குழந்தைகளில் ஒன்பதாவது குழந்தை ஆவார். இவரது பெற்றோர் க்ளாட் போவ்ஸ் - லயோன், லார்டு க்ளாமிஸ் மற்றும் சிசிலியா கேவண்டிஷ் - பெண்டின்ங் ஆவர். இவர் பிறந்த இடம் பற்றிய தகவல் இதுவரை சரியாகத் தெரியவில்லை, இருந்தாலும் இவர் வெஸ்ட்மினிஸ்டர்ஸ் எனும் இடத்தில் அல்லது மருத்துவமனைக்கு அவரசர ஊர்தியில் செல்லும்போது  அல்லது இலண்டனின் போர்ப்ஸ் ஹவுஸ் அல்லது லூஸியா ஸ்காட்டில் பிறந்திருக்கலாம் எனக் கருதுகின்றனர். கிட்சின் ஹெர்ட்போர்ஷ்யரில் இவரது பிறப்பு பதிவு செய்யப்பட்டுள்ளது. 1900 செப்டம்பர் 30 அன்று உள்ளூர் தேவாலயத்தில் ஞானஸ்தானம் செய்யப்பட்டது. இவரது 14 வது பிறந்தநாளில் இங்கிலாந்து ஜெர்மனியின் மீதான போரை அறிவித்தது. இவரது நான்கு சகோதரர்களும் போரில் பங்குபெற்றனர்.
கல்வி
தன் இளவயது வாழ்க்கையில் பெரும்பகுதியை செயிண்ட் பால் வால்டன் எனும் கிராமத்தில் கழித்தார். அவரது எட்டாவது வயதுவரை வீட்டிலிருந்தே கல்வி கற்றார். பின்னர் இலண்டன் சென்று கல்வி பயின்றார். இவர் இலக்கியத்தினையும் விவிலியத்தையும் ஆர்வமுடன் கற்றார்.
மரணம்
30 மார்ச்சு 2002 ஆம் ஆண்டு மதியம் 3:15 மணியளவில் இவர் ராயல் லாட்ஜ், விண்ட்ஸார் பார்க்கில் மரணமடைந்தார். இறப்பதற்கு நான்கு மாதங்களுக்கு முன்பிருந்தே காய்சலால் பாதிக்கப்பட்டார். ஐக்கிய ராச்சியத்தில் மிக அதிக நாட்கள் உயிர் வாழ்ந்த இராணி இவராவார். 101 ஆண்டுகள் 238 நாட்கள் உயிர் வாழ்ந்தார். தூக்கத்திலேயே இவரது உயிர் பிரிந்தது. பத்து இலட்சத்திற்கும் அதிகமான ஐக்கிய ராச்சியத்து மக்கள் இவரது இறுதி ஊர்வலத்தில் கலந்து கொண்டனர். இவரது உடல் எடுத்துச் செல்லப்பட்ட தொலைவான 37 கிலோமீட்டர்கள் சாலை ஓரங்களிலும் மக்கள் கூட்டம் நிறைந்து காணப்பட்டது.
இராஜம்மாபுரம் ஊராட்சி
இராஜம்மாபுரம் ஊராட்சி (Rajamapuram Gram Panchayat), தமிழ்நாட்டின் திருவண்ணாமலை மாவட்டத்தில் உள்ள சேத்துப்பட்டு வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1128 ஆகும். இவர்களில் பெண்கள் 572 பேரும் ஆண்கள் 556 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாம்ரலிப்தா
தாம்ரலிப்தா என்பது பழங்கால ஒடிய அரசின் எல்லைக்குள் இருந்த துறைமுக நகரம் ஆகும். இது தற்காலத்தைய மேற்கு வங்காளத்தின் கிழக்கு மிட்னாப்பூர் மாவட்டத்தின் நிர்வாகத் தலைமையிட நகரமான தம்லக் எனுமிடத்தில் இருந்ததாகவும், தாம்ரலிப்தா என்ற பெயரில் இருந்தே தம்லக் என்ற பெயர் வந்திருக்கக் கூடும் என்றும் ஆய்வாளர்கள் கணிக்கின்றனர்.
இந்த துறைமுக நகரத்தின் வழியாக தெற்காசியாவிலும், தென்கிழக்காசியாவிலும் வாணிபம் நடைபெற்றது. இது ரூப்நாராயணா ஆற்றின் கரையில் அமைந்திருந்து. மகாபாரதத்தில் இந்த இடத்தைப் பற்றிய குறிப்புகள் இருந்ததற்கான சான்றுகள் உள்ளன. இந்த இடத்தில் புத்த விகாரங்கள் இருந்ததாக சீனப் பயணிகளான பாசியான், சுவான்சாங் ஆகியோர் குறிப்பிடுகின்றனர்.
இணைப்புகள்
பகுப்பு:மேற்கு வங்காளத்தின் வரலாறு பகுப்பு:பண்டைய இந்திய நகரங்கள்
கலகட
கலகடா, கருநாடக இசையின் 13வது மேளகர்த்தா இராகமும், 72 மேளகர்த்தாச் சக்கரத்தில் 3வது சக்கரமாகிய அக்னியின் முதலாவது இராகம் காயகப்பிரியாவின் ஜன்னிய இராகம் ஆகும்.
இலக்கணம்
thumb|right|250px|கலகட சுரங்கள் C யிலிருந்து தொடக்கம்
இந்த இராகத்தில் ஷட்ஜம், சுத்த ரிஷபம்(ரி1), அந்தர காந்தாரம்(க3), பஞ்சமம், சுத்த தைவதம்(த1), சுத்த நிஷாதம்(நி1) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:காயகப்பிரியாவின் ஜன்னிய இராகங்கள்
ஜேமி ஹால்
ஜேமி ஹால் (Jamie Hall , பிறப்பு: மார்ச்சு 30, 1968), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 97 முதல்தர துடுப்பாட்டப் போட்டிகளிலும், 54 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1990-1996 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேமி ஹால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1968 பிறப்புகள் பகுப்பு:வாழும் நபர்கள்
கர்கோன் மாவட்டம்
கர்கோன் மாவட்டம் (Khargone district) (இந்தி: खरगोन ज़िला), மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் கார்கோன் ஆகும். இது இந்தூர் கோட்டத்தில் அமைந்துள்ளது. இம்மாவட்டத்தின் முன்னாள் பெயர் மேற்கு நிமார் மாவட்டம் ஆகும்.
வரலாறு
இம்மாவட்டத்தின் வரலாறு மிகவும் பழமையானதாகும். ஹைஅய்யர் அரச மரபினர் மஹேஷ்வர் என தற்போது அழைக்கப்படும் மகிழ்மதியை தலைநகராகக் கொண்டு ஆண்டவர்கள். மகாபாரத இதிகாசத்தில் மகிஷ்மதி நகரத்தையும், அதன் ஆட்சியாளர்களையும் குறிப்பிடுகிறது. துவக்க மத்தியகால வரலாற்றில் மாளவம் உள்ளடக்கிய இப்பகுதியை பரமாரப் பேரரசர்கள் கி பி 800  முதல் 1327 முடிய ஆண்டனர். பின்னர் தில்லி சுல்தானகத்தாலும், 1531 முதல் குஜராத் சுல்தான் பகதூர் ஷா இப்பகுதியை ஆண்டார். 1562-இல் அக்பர் இப்பகுதியை மொகலாயர் பேரரசில் இணைத்துக் கொண்டார். 1740-ஆம் ஆண்டு முதல் இப்பகுதி மராத்தியப் பேரரசின் கீழ் வந்தது. இந்தியாவில் கம்பெனி ஆட்சி மற்றும் பிரித்தானியாவின் இந்தியப் பேரரசு காலத்தில் ஆங்கிலேயேர்களுக்கு கப்பம் கட்டும் மன்னராட்சி பகுதிகளாக இருந்தது. 19747-இல் இந்திய விடுதலைக்குப் பின் மத்திய மாகாணத்தின் ஒரு வருவாய் வட்டமாக விளங்கியது. 1 நவம்பர் 1956 அன்று மத்தியப் பிரதேசத்தின் ஒரு மாவட்டமாக விளங்கியது.
மாவட்ட எல்லைகள்
8030 கிலோ மீட்டர் பரப்பளவு கொண்ட கர்கோன் மாவட்டத்தின் வடக்கில் இந்தூர் மாவட்டம், கிழக்கில் கண்ட்வா மாவட்டம், தென்கிழக்கில் பர்ஹான்பூர் மாவட்டம், மகாராஷ்டிராவின் ஜள்காவ் மாவட்டம், மேற்கில் பர்வானி மாவட்டம், வடமேற்கில் தார் மாவட்டம் எல்லைகளாக அமைந்துள்ளது.
பொருளாதாரம்
வறண்ட நிலப்பகுதி கொண்ட கர்கோன் மாவட்டத்தை 2006-ஆம் ஆண்டில் இந்திய அரசின் பஞ்சாயத்து அமைச்சகத்தால் பொருளாதாரத்தில் மிகவும் பின்தங்கிய இந்தியாவின் 250 மாவட்டங்களில் கார்கோன் மாவட்டமும் ஒன்றாக அறிவிக்கப்பட்டது. இதனால் இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதி உதவி வழங்கி வருகிறது.
அரசியல்
கர்கோன் மாவட்டம் பிகான்கோன், பத்வா, மஹேஷ்வர், கர்கோன் மற்றும் பகவான்புரம் என ஆறு சட்டமன்ற தொகுதிகளையும், கர்கோன் நாடாளுமன்ற மக்களவைத் தொகுதியும் கொண்டது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி கர்கோன் மாவட்டத்தின் மொத்த மக்கள் தொகை 1,873,046 ஆக உள்ளது. கிராமப்புறங்களில் 84.04% மக்களும்; நகரப்புறங்களில் 15.96% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 22.85%  ஆக உயர்ந்துள்ளது. மக்கள் தொகையில் 953,121 ஆண்களும்  மற்றும் 919,925 பெண்களும் உள்ளனர். பாலின விகிதம் ஆயிரம் ஆண்களுக்கு 965  பெண்கள்  வீதம் உள்ளனர். 8,025 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 233 மக்கள் வாழ்கின்றனர். இம்மாவட்டத்தின் சராசரி படிப்பறிவு 62.70 % ஆகவும், ஆண்களின் படிப்பறிவு 72.08 %  ஆகவும், பெண்களின் படிப்பறிவு 53.03 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 299,990 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,725,441 (92.12 %) ஆகவும், இசுலாமிய சமய  மக்கள் தொகை 135,085 (7.21 %)  ஆகவும்,  கிறித்தவ சமயத்தினரின் மக்கள் தொகை  2,075  (0.11 %) ஆகவும்,, சீக்கிய சமய மக்கள் தொகை 2,896  (0.15 %)  ஆகவும்,   சமண சமய மக்கள் தொகை 6,028   (0.32 %) ஆகவும், பௌத்த சமய மக்கள் தொகை 284 (0.02 %) ஆகவும், பிற சமய மக்களின் தொகை 89  (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை  1,148   (0.06 %)  ஆகவும் உள்ளது.
மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள்
பூக்மோல் மொழி
பூக்மோல் (Bokmål) நோர்வே மக்களால் பேசப்படும் நோர்வே மொழியின், அரசாங்கத்தால் அங்கீகரிக்கப்பட்ட ஆட்சி மொழி வடிவங்கள் இரண்டில் ஒன்றாகும். மற்றைய மொழி வடிவம் நீநொர்ஸ்க் ஆகும்.
பூக்மோலே அதிகளவிலான மக்களால் பயன்படுத்தப்படும் எழுத்து வடிவமாக உள்ளது. நோர்வேயில் 85-90% மக்கள் இவ்வடிவத்தையே பயன்படுத்தி வருகின்றனர். அத்துடன் வெளிநாட்டு மாணவர்களுக்கு இந்த மொழி வடிவமே கற்பித்தலில் பயன்படுத்தப்படுகின்றது.
பூக்மோல் என்பதன் நேரடி மொழிபெயர்ப்பு 'நூல் மொழி'என்பதாகும். நோர்வே நாடு டென்மார்க் நாட்டுடன் இணைந்து இருந்த காலத்தில் டேனிய மொழியை தழுவி உருவானது இந்த மொழி வடிவம். பழமையைப் பாதுக்காக்கும் மொழியாகவும் கொள்ளப்படுகின்றது. 1907 இல் அரசாங்கத்தால் இம்மொழி வடிவத்திற்குரிய ஒலிப்பமைவு றிக்ஸ்மோல் என்ற பெயரில் ஏற்றுக் கொள்ளப்பட்டது. பின்னர் 1929 இல் பூக்மோல் என்ற பெயர் நடைமுறைக்குக் கொண்டு வரப்பட்டது. .
மேற்கோள்கள்
பகுப்பு:நோர்வே மொழி
சந்திரபூர் பாகிச்சா
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி சந்திரபூர் பாகிச்சா  நகரத்தின் மக்கள்தொகை 5230 நபர்கள் ஆகும். இம்மக்கள் தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இக்கிராமத்தின் எழுத்தறிவு சதவீதம் 73% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 78% நபர்கள் ஆண்கள் மற்றும் 55% நபர்கள் பெண்களாவர். 11% நபர்கள் 6 வயதுக்கு குறைவானவர்களாக இருந்தனர்.
மேற்கோள்கள்
பகுப்பு:காமரூப் மாவட்டம் பகுப்பு:அசாம் மாநிலத்திலுள்ள ஊர்களும் நகரங்களும்
ஐதராபாத் மாநிலம் (1948–1956)
thumb|263x263px| 1956 வரை ஐதராபாத் மாநிலம் ஐதராபாத் மாநிலம் (Hyderabad State ) என்பது மேலாட்சி இந்தியாவிலும் பின்னர் இந்தியக் குடியரசில் இருந்த ஒரு மாநிலமாகும். இது 1948 செப்டம்பரில் ஐதராபாத் இராச்சியம் மேலாட்சி இந்தியாவுடன் இணைந்த பின்னர் உருவாக்கப்பட்டது. இந்த மாநிலம் 1948 முதல் 1956 வரை இருந்தது.
இந்திய மாநிலங்களை மொழிவாரியாக மறுசீரமைப்பு செய்ய மாநில மறுசீரமைப்புச் சட்டம் அமல்படுத்தப்பட்டதைத் தொடர்ந்து, ஐதராபாத் மாநிலம் கலைக்கப்பட்டது. அதன் வெவ்வேறு பகுதிகள் முறையே ஆந்திர மாநிலம், மைசூர் மாநிலம், பம்பாய் மாநிலம் போன்றவற்றுடன் இணைக்கப்பட்டன.